16. ΒΑΣΙΛΙΚΟΝ ΔΙΑΤΑΓΜΑ της 8/15 Ιουν. 1939 Περί των καθηκόντων του παρά τη Διευθύνσει Δημοσίων Κτημάτων του Υπουργείου Οικονομικών Παρέδρου του Νομικού Συμβουλίου του Κράτους και των παρ’ αυτώ Εισηγητών επί των Δικαστικών Υποθέσεων. Έχοντες υπ’ όψει το άρθρ. 2 παρ. 5 του Α.Ν. 1540/1938 «περί τροποποιήσεως και συμπληρώσεως της περί διοικήσεως των Δημοσίων Κτημάτων Νομοθεσίας», την υπ’ αριθ. 15145 ε. έτους γνωμοδότησιν του Προέδρου του Νομικού Συμβουλίου και την υπ’αριθ. 323 ε. έτους σύμφωνον γνώμην του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρ.1.-Τα καθήκοντα και αντίστοιχα δικαιώματα του παρά τη Διευθύνσει Δημοσίων Κτημάτων του Υπουργείου Οικονομικών Παρέδρου του Νομικού Συμβουλίου του Κράτους είναι τα εξής: 1.Παρίσταται και εκπροσωπεί το Δημόσιον, το Εκκλησιαστικόν Ταμείον και το Ταμείον Εθνικού Στόλου ενώπιον όλων εν γένει των Δικαστηρίων παντός βαθμού και δικαιοδοσίας και των δικαστικών αρχών της πρωτευούσης και του Πειραιώς, συμπεριλαμβανομένου και του Αρείου Πάγου και του Συμβουλίου της Επικρατείας, ως και κατά τας εκτός του ακροατηρίου δικαστικάς πράξεις εις πάσας τας εκ της κτηματικής περιουσίας των Νομικών τούτων προσώπων διαφοράς ως και εις όλας εν γένει τας διαφοράς, ασχέτως αντικειμένου, τας προκυπτούσας εξ υποθέσεων της αρμοδιότητος της Δ/σεως Δημοσίων Κτημάτων, βάσει εγγράφου πληρεξουσιότητος χορηγουμένης αυτώ υπό του Προέδρου του Νομικού Συμβουλίου, κεκτημένος περαιτέρω ως προς την υπογραφήν των προτάσεων, και δικογράφων, την ατέλειαν των παραστάσεων, την ενώπιον άλλων δικαστηρίων ή δικαστικών αρχών εκτός των Αθηνών και του Πειραιώς παράστασιν και τα συναφή προς την εκτός της έδρας του απομάκρυνσιν οδοιπορικά και ημερησίαν αποζημίωσιν άπαντα τα ανήκοντα εις τους Νομικούς Συμβούλους του Κράτους δικαιώματα και τας αντιστοίχους υποχρεώσεις. 2.Εξετάζει πάσας τας παρά τη Διευθύνσει Δημ. Κτημάτων μήπω εισαχθείσας ενώπιον των Δικαστηρίων κτηματικάς υποθέσεις του Δημοσίου και του Εκκλησιαστικού Ταμείου, δικαιούμενος να προβή εις πάσαν εξώδικον ενέργειαν προς προστασίαν των δικαιωμάτων τούτων και προκαλών αρμοδίως μετ’ έγκρισιν του Υπουργού των Οικονομικών ή του Γενικού Γραμματέως την προς δικαστικήν επιδίωξιν των δικαίων αυτών πληρεξουσιότητα, αν εκ των πραγμάτων κρίνη ταύτην συμφέρουσαν. 3.Γνωμοδοτεί εγγράφως, επί δε κατεπειγουσών περιπτώσεων ή απλών ζητημάτων και προφορικώς, επί πάσης υποθέσεως εφ’ ης ζητείται παρά της Δ/σεως Δημοσίων Κτημάτων η γνωμοδότησίς του, αντίγραφα δε των επί νομικών γνωμοδοτήσεών του δέον ν’ αποστέλλη κατά μήνα εις την Διεύθυνσιν Δικαστικού του Υπουργείου Οικονομικών. Είναι επίσης αποκλειστικώς αρμόδιος μετά των παρ’ αυτώ Εισηγητών δια τον έλεγχον τίτλων ιδιοκτησίας υποβαλλομένων παρ’ ιδιωτών προς απόδειξιν δικαιωμάτων των επί κτηματικών υποθέσεων οιασδήποτε φύσεως εκ των υπαγομένων εις την Διεύθυνσιν Δημοσίων Κτημάτων. 4.Υπογράφει πάντα τα παρ’ αυτώ συντασσόμενα έγγραφα και την δια του Γραφείου αυτου διεξαγομένην αλληλογραφίαν. 5.Επί σπουδαίων ή δυσχερών δικών ή επί α-ναφυομένων κατά την δικαστικήν ή εξώδικον πρόοδον της κτηματικής υποθέσεως ζητημάτων δύναται ο Πρόεδρος να υποβάλη μετ’ εκθέσεώς του τον σχετικόν φάκελλον  εις την Δ/σιν Σελ. 177 40 Διοίκηση Δημοσίων Κτημάτων –Κτηματική Εταιρία Δημοσίου 26.Ε.α.16 Δικαστικού δια την επί της τηρητέας κατευθύνσεως καθοδήγησιν ή την περί τούτου γνωμοδότησιν του Νομικού Συμβουλίου εν τμήματι ή και ολομελεία, αναλόγως της σοβαρότητος της υποθέσεως κατά την κρίσιν του Προέδρου του Νομικού Συμβουλίου. 6.Παρακολουθεί την περί δημοσίων κτημάτων νομοθεσίαν εν τη πρακτική αυτής εφαρμογή και εισηγείται εις την Δ/σιν Δικαστικού πάσαν τυχόν εκ των πραγμάτων ενδεικνυομένην μεταρρύθμισιν αυτής προς πληρεστέραν προστασίαν της ακινήτου δημοσίας περιουσίας έναντι των προσβαλλόντων ταύτην. 7.Ασκεί πάσαν την κατά τας μέχρι τούδε κειμένας διατάξεις αρμοδιότητα του παρά τη Διευθύνσει Δημοσίων Κτημάτων καταργηθέντος Δικαστικού Τμήματος. Ειδικώτερον, α)παρέχει μεταχειριζόμενος τους εις το Αρχείον της Δ.Δ. Κτημάτων φακέλλους απάντων των τμημάτων, τας αναγκαίας πληροφορίας δια την υπεράσπισιν των δικαίων του Δημοσίου επί εκκρεμών δικών προς τους απανταχού πληρεξουσίους αυτού και προς την Διεύθυνσιν Δικαστικού επί των υπό την κρίσιν του Νομικού Συμβουλίου εκκρεμών αιτήσεων συμβιβασμού, β)εισηγείται εις τον Υπουργόν των Οικονομικών επί των εκδιδομένων γνωμοδοτήσεων του Νομικού Συμβουλίου των σχετικών με τα αντικείμενα της αρμοδιότητος της Διευθύνσεως Δημοσίων Κτημάτων και μεριμνά αρμοδίως πληρεξουσιοδοτούμενος, δια την σύνταξιν και υπογραφήν των συναπτομένων προς επίτευξιν εγκριθέντων συμβιβασμών σχετικών συμβάσεων, γ)γνωμοδοτεί ως προς την εκκαθάρισιν της δικαστικής δαπάνης των αντιδίκων του Δημοσίου επί κτηματικών υποθέσεων εφ’ ων ηττήθη επί Δικαστηρίοις το Δημόσιον, ως και των οφειλομένων εις τους πληρεξουσίους αυτού δικηγόρους, δικαστικούς κλητήρας, μάρτυρας και πραγματογνώμονας αμοιβών και εξόδων και διαβιβάζει ακολούθως τα σχετικά εις την Διεύθυνσιν Εντελλομένων Εξόδων του Υπουργείου των Οικονομικών προς έκδοσιν των οικείων χρηματικών ενταλμάτων. 8.Δύναται δια πράξεως του Προέδρου του Νομικού Συμβουλίου να ορισθή αναπληρωτής του παρά τη Δ/σει Δικαστικού του Υπουργείου των Οικονομικών Παρέδρου του Νομικού Συμβουλίου εν περιπτώσει απουσίας ή κωλύματος του τελευταίου τούτου. Άρθρ.2.-Οι παρά τω Παρέδρω του Νομικού Συμβουλίου της Δ/σεως Δημοσίων Κτημάτων Εισηγηταί δικαστικών υποθέσεων α)Εισηγούνται εις τον Πάρεδρον του Νομικού Συμβουλίου περί πάσης υποθέσεως ης η εισήγησις ανετέθη αυτοίς παρ’ εκείνου και β)Κέκτηνται, ως προς την ενώπιον των δικαστικών αρχών και των δικαστηρίων πρώτου βαθμού παράστασιν επί των κατά το άρθρ. 1 παρ. 1 του παρόντος διαφορών, άπαντα τ’ απονεμόμενα εις τους Γραμματείς Νομικών Συμβούλων κατά τας  Σελ 178 κειμένας διατάξεις δικαιώματα, της προσυπογραφής των προτάσεων και λοιπών εν γένει δικογράφων γενομένης υπό του Παρέδρου του Νομικού Συμβουλίου. Άρθρ.3.-Τόσον ο παρά τη Διευθύνσει Δημοσίων Κτημάτων Πάρεδρος του Νομικού Συμβουλίου, όσον και οι παρ’ αυτώ Εισηγηταί υπόκεινται εν τη ενασκήσει των καθηκόντων αυτών εις τας παρά της Διευθύνσεως Δικαστικού του Υπουργείου των Οικονομικών ως προϊσταμένης αρχής χορηγουμένας αυτοίς οδηγίας και εντολάς, οφείλουσι δε να εκτελώσι και πάσαν συναφή με τα δια του παρόντος καθοριζόμενα καθήκοντά των υπηρεσίαν ανατιθεμένην αυτοίς υπό του Προέδρου του Νομικού Συμβουλίου, δια πράξεως του οποίου ορίζονται αναπληρωταί αυτών εν περιπτώσει απουσίας ή κωλύματός των. Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος.